กฎเสนาบดีกระทรวงนครบาลว่าด้วยผู้ซึ่งจะรับอนุญาตลากรถ และเจ้าของรถลาก
กฎเสนาบดีกระทรวงนครบาล
กฎเสนาบดีกระทรวงนครบาล
ว่าด้วยผู้ซึ่งจะรับอนุญาตลากรถ
และเจ้าของลากรถ
-------------

 ด้วยพระราชบัญญัติรถลากรัตนโกสินทร์ศก
๑๒๐ มาตรา ๓๔ ทรงพระกรุณา
โปรดเกล้า ฯ ให้เสนาบดีกระทรวงนครบาลมีอำนาจออกกฎข้อบังคับ
และเมื่อกฎนั้นได้ประกาศ
ในราชกิจจานุเบกษาแล้ว
ให้ใช้ได้เป็นส่วนหนึ่งของพระราชบัญญัตินั้น บัดนี้ ทรงพระกรุณา
โปรดเกล้า ฯ ให้เสนาบดีกระทรวงนครบาลออกกฎข้อบังคับขึ้นไว้
ดังมีความต่อไปนี้
 ข้อ
๑
ห้ามมิให้ผู้ใดผู้หนึ่งลากรถที่จดทะเบียนแล้ว เว้นไว้แต่ผู้นั้นจะได้รับ
อนุญาตจดทะเบียนเป็นผู้ลากรถลาก
 ข้อ
๒
บรรดาผู้ที่จะเป็นผู้ลากรถลากต้องจดทะเบียนรับใบอนุญาตจาก
เจ้าพนักงานจดทะเบียนรถลาก ณ
กระทรวงนครบาลเสียก่อนจึงเป็นผู้ลากรถได้
 ข้อ
๓
ห้ามมิให้ออกใบอนุญาตลากรถลากแก่ผู้มีอายุต่ำกว่า ๑๘ ปี หรือเกินกว่า
๔๐ ปี หรือผู้ที่มีร่างกายไม่บริบูรณ์สมเป็นผู้ลากรถได้
ใบอนุญาตนั้นจะออกให้แต่เฉพาะผู้ที่เข้าใจ
ข้อบังคับของถนน
และรู้ภาษาไทยพอเข้าใจคำสั่งของผู้โดยสารรถลาก และคำสั่งของพลตระเวน
 ข้อ
๔ ใบอนุญาตนั้นเจ้าพนักงานจะออกให้ได้เสมอไป
แต่อายุของใบอนุญาตนั้น
ต้องสิ้นกำหนดในวันที่ ๓๑ เดือนมีนาคม
 ข้อ
๕
ผู้ขอรับใบอนุญาตหรือผู้ขอเปลี่ยนใบอนุญาต ต้องเสียค่าธรรมเนียมใบอนุญาต 
ฉบับละ ๓ สตางค์ (คิดพอคุ้มค่ากระดาษ)
 ข้อ
๖ ผู้ลากรถที่ได้จดทะเบียนรับใบอนุญาตแล้ว
เมื่อเวลาทำการลากรถลาก
ที่ได้จดทะเบียนแล้วในถนนหลวง ต้องมีใบอนุญาตติดตัวไว้เสมอ
 ข้อ
๗
ผู้ใดประพฤติผิดดังจะได้กล่าวไว้ต่อไปนี้ ผู้นั้นมีความผิดฐานลหุโทษ
ต้องระวางโทษปรับไม่กิน ๑๒ บาท คือ
 (๑)
ผู้ใดรับใบอนุญาตเป็นผู้ลากรถลาก เมื่อทำการลากรถลากในถนนหลวง
ไม่มีใบอนุญาตติดตัวอยู่ด้วย
 (๒)
ลากรถลากซึ่งได้จดทะเบียนแล้ว โดยไม่ได้รับใบอนุญาตเป็นผู้ลากรถ หรือ
ใบอนุญาตสิ้นกำหนดแล้ว
 ข้อ
๘ ผู้ใดประพฤติผิดดังกล่าวต่อไปนี้
ผู้นั้นมีความผิดฐานลหุโทษปรับเป็นเงิน
ไม่เกิน ๑๐๐ บาท หรือจำคุกไม่เกินกว่า ๑ เดือน หรือทั้งปรับและทั้งจำด้วยทั้ง
๒ สถาน คือ
 (๑)
ใช้ใบอนุญาตที่ได้อนุญาตให้ผู้อื่นไปทำการลากรถ หรือยอมให้ผู้อื่น
เอาใบอนุญาตของตนไปใช้ทำการลากรถ
 (๒)
ผู้ที่เป็นเจ้าของรถที่ได้จดทะเบียนแล้ว ถ้ายอมให้ผู้อื่นซึ่งมิได้รับใบอนุญาต
เป็นคนลากรถลาก เอารถลากของตนไปใช้ลาก
 ข้อ
๙
เจ้าพนักงานจดทะเบียนมีอำนาจเลิกถอนใบอนุญาตที่ยังไม่สิ้นกำหนด
อายุได้ เมื่อมีเหตุการณ์ดังจะกล่าวต่อไปนี้ คือ
 (๑)
ถ้ามีเหตุผลปรากฏว่าผู้ลากรถนั้นมีร่างกายไม่บริบูรณ์สมควรกับที่จะลากรถ
 (๒)
ถ้าผู้ลากรถยินยอมให้ผู้อื่นเอาใบอนุญาตของตนไปใช้
 (๓)
ถ้าผู้ลากรถไม่ประพฤติตามข้อความที่ได้กล่าวไว้ในมาตรา ๑๕, ๑๖, ๒๓,
๒๔, ๒๕, ๒๖, ๒๗, ๒๘, ๒๙, หรือ ๓๐ แห่งพระราชบัญญัติรถลาก
รัตนโกสินทร์ศก ๑๒๐ 
หรือฝ่าฝืนทำผิดต่อข้อบังคับของถนน

 กฎให้ไว้
ณ วันที่ ๒ ตุลาคม พระพุทธศักราช ๒๔๕๖

[รก.๒๔๕๖/-/๓๑๕/๑๒ ตุลาคม ๒๔๕๖]